Dieetkundige Mariza blog: Is jy 'n styselslaaf en brood jou dood? | SARIE
Dieetkundige Mariza blog: Is jy 'n styselslaaf en brood jou dood?	deur Mariza van Zyl
Onthou – die 'lekker'wat ons beleef., die assosiasies wat ons vorm, gaan gepaard met afskeiding van sekere chemiese stowwe. Die brein-chemiese effek van kos is vergelykbaar met die effek van verslawende dwelmmiddels soos morfien, opium en kokaïene. Ja-mens kan 'verslaaf' wees aan stysel – soos brood. Net soos mens verslaaf kan wees aan rook.
Die debat oor ' hoeveel' ten spyt – dít staan egter vir my soos 'n paal bo water:
Dit het nie net te doen met die hoeveelheid energie in die porsie nie – maar ook met die effek van KOU – wat jou dwing om STADIGER te eet – en dus jou maag 'n kansie gee om die boodskap brein toe te stuur dat jy genoeg gehad het.
Die klits – is dus deels in die kits. KITSKOOK styselopsies – hawermout, maltabella-pap, mieliepap. Kitsontbytgraan en brood wat so sag is dat jy dit nie eers hoef te kou nie…
Jy eet welliswaar net 'n ½ koppie – maar die hoeveelheid koolhidrate is meer – bloot omdat die 'deeltjies'kleiner is. Jy verloor ook die voordeel daarvan dat jou lyf so bietjie moet 'WERK' om die stysel uit die kos uit te 'ontrek'. (SIEN BLOG oor die dood van KONING KALORIE).
Alle stysel is nie sleg nie en nie ewe 'sleg' vir almal nie. Dit is eerder 'n kwessie van die 'vorm' waarin jy die stysel gaan eet. As jou arme lyf al moeg mishandel is, kan jy hom help herstel deur – al is dit tydelik – die verfynde stysel – heeltemal te verban. Miskien alle stysel.